กองอำนวยการร่วมพระราชพิธีบรมราชาภิเษก เตรียมหมวกจำนวน 150,000 ใบ แจกให้กับประชาชนที่มารอรับเสด็จฯ และชมริ้วขบวนพยุหยาตราทางสถลมารคในวันที่ 5 พฤษภาคมนี้
พลตำรวจโท ไกรบุญ ทรวดทรง ผู้บัญชาการสำนักงานยุทธศาสตร์ตำรวจ เปิดเผยผลการประชุมกองอำนวยการร่วมถวายความปลอดภัยและการจราจร งานพระราชพิธีบรมราชาภิเษก พุทธศักราช 2562 ว่าวันที่ 5 พฤษภาคม เป็นวันเสด็จพระราชดำเนินเลียบพระนคร โดยขบวนพยุหยาตราทางสถลมารค จะมีประชาชนมานั่งรอรับเสด็จตามเส้นทางเสด็จเป็นเวลานาน ซึ่งส่วนราชการและห้างร้านต่างๆ มีความห่วงใย จึงได้นำหมวกมามอบให้กองอำนวยการร่วมฯ นำไปแจกจ่ายให้กับประชาชนที่มาร่วมรับเสด็จ ขณะนี้มีจำนวน 150,000 ใบแล้ว  โดยประชาชนที่มาร่วมงานพระราชพิธี สามารถรับหมวกได้ที่จุดคัดกรองทั้ง 7 จุด มีเพียงพอให้บริการ         ในส่วนของประชาชนที่จะมาจับจองพื้นที่ตั้งแต่คืนวันที่ 4 พฤษภาคมนั้น กองอำนวยการร่วมฯ ขอทำความเข้าใจว่าจะไม่มีการพักค้างคืน โดยเจ้าหน้าที่จะพาไปส่งที่อาคารกีฬาเวสน์ 1 และ อาคารกีฬาเวสน์ 2 ภายในศูนย์เยาวชนกรุงเทพมหานคร (ไทย-ญี่ปุ่น) เป็นวถานที่รองรับ พร้อมจัดรถรับ-ส่งในช่วงเช้า จะเปิดให้ประชาชนผ่านจุดคัดกรองได้ในเวลา 12.00 น. ส่วนวันที่ 5 พฤษภาคม จะนำประชาชนเข้าจุดรับเสด็จได้ในเวลา 15.00 น. ยืนยัน กองอำนวยการร่วมฯ มีความพร้อมให้บริการและอำนวยความสะดวกให้กับประชาชนทุกคน        นายประเสริฐ บุญเรือง รองปลัดกระทรวงศึกษาธิการ กล่าวว่า วันที่ 4 และ 6 พฤษภาคม กระทรวงศึกษาธิการร่วมกับกระทรวงการพัฒนาสังคมและความมั่นคงของมนุษย์ จัดการแสดงดนตรีและศิลปวัฒนธรรมจากโรงเรียนต่างๆ ที่ท้องสนามหลวงด้านทิศเหนือ ตั้งแต่เวลา 19.00-23.00 น.         วันที่ 4 พฤษภาคม มีการแสดงดนตรีจากวงออร์เคสตรา //การแสดงจากกรมประชาสัมพันธ์ //วงดนตรีลูกโรงเรียนมัธยมประชานิเวศน์         ส่วนวันที่ 6 พฤษภาคม มีการบรรเลงเพลงพระราชนิพนธ์จากวงโยธวาทิตวิทยาลัยเทคโนโลยีตั้งตรงจิตรพณิชยการ//การแสดงจากกรมประชาสัมพันธ์ และการแสดงวงดนตรีจากผู้พิการทางสายตา